stanford-oval/wikipedia huggingface dataset:
עלילות ספיידרוויק (סדרת טלוויזיה)

| --- | --- |
 מבוסס על:  "עלילות ספיידרוויק" מאת טוני דיטרליצי והולי בלק
 סוגה:  דרמת נעורים, סדרת הרפתקאות טלוויזיונית, סדרת טלוויזיה פנטזיה, סדרה המבוססת על ספר 
 יוצרים:  ארון אלי קולייט
 כותבים:  ארון אלי קולייט
 בימוי:  קאט קוירו 
 שחקנים:  ליון דניאלס נואה קוטרל ג'וי ברייאנט כריסטיאן סלייטר
 ארץ מקור:  ארצות הברית ארצות הברית
 שפות:  אנגלית 
 מספר עונות:  1
 מספר פרקים:  8
 הפקה
 מפיקים בפועל:  ארון אלי קולייט טוני דיטרליצי הולי בלק אלן גולדסמית-ויין ג'רמי בל די. ג'יי. גולדברג ג'ולי קיין-ריטש קאט קוירו
 חברת הפקה:  Paramount Television Studios 20th Television
 אתר צילומים:  ונקובר 
 שידור
 רשת שידור:  ערוץ רוקו
 תקופת שידור מקורית:  19 באפריל 2024 – הווה 
 קישורים חיצוניים
 דף התוכנית ב-IMDb
 
עלילות ספיידרוויק (באנגלית: The Spiderwick Chronicles) היא סדרת פנטזיה אמריקאית המבוססת באופן רופף על סדרת ספרים באותו השם שנכתבה על ידי טוני דיטרליצי והולי בלק.
לסדרה יש 8 פרקים, אשר שוחררו בשירות הסטרימינג "ערוץ רוקו" ('אנ) ב-19 באפריל 2024.
רקע

הלן ושלושת ילדיה, מאלורי, והתאומים בני ה-15, ג'ארד וסיימון עוברים לבית ישן שעובר בירושה במשפחתם, בית ספיידרוויק. בבית, ג'ארד מגלה יצור המשנה צורה, ובגלל זה מבין שיצורים קסומים אכן קיימים. האדם היחיד שמאמין לו היא דודתו הרחוקה, לוסינדה, שמפצירה בג'ארד למצוא את המדריך של אביו ליצורים קסומים ולהגן עליו מפני המפלצת הרצחנית, מולגראת'.
צוות השחקנים והדמויות > דמויות ראשיות

ליון דניאלס – ג'ארד גרייס, בן 15, תאומו ההרפתקן, החכם והאימפולסיבי, של סיימון, שמגלה את עולם הפיות הנסתר שחבוי ביערות של אחוזת ספיידרוויק.
נואה קוטרל ('אנ) – סיימון גרייס, בן 15, תאומו המהורהר והרציונלי יותר של ג'ארד, שמתקשה לקבל את סיפוריו של אחיו.
ג'וי ברייאנט ('אנ) – הלן גרייס, אם משפחת גרייס, שעוברת עם ילדיה לאחוזת ספיידרוויק המשפחתית לאחר גירושיה בניסיון לפרנס את משפחתה.
כריסטיאן סלייטר – מולגראת', מפלצת שלה מזימה להשתלט על עולם הפיות באמצעות סודות הכלולים במדריך של ארתור ספיידרוויק.
מיקלה לי – מאלורי גרייס, אחותם של סיימון וג'ארד, בתה של הלן.
ג'ק דילן גרייזר – טימבלטאק
צוות השחקנים והדמויות > דמויות משנה

מומונה טמאדה – אמקו
אליביה אלין לינד ('אנ) – קליופה
האנטר דילון – האטצ'ר
שרליין וודארד ('אנ) – לוסינדה ספיידרוויק, דודה רחוקה של משפחת גרייס.
אלברט ג'ונס – ארתור ספיידרוויק
אריה מיה לוברטי ('אנ) – ולנטינה
מלאני בארוס – ברי קנט
דילן ברוס – טאנר קנט
ארלין דאנקן ('אנ) – מלווינה
הפקה > פיתוח

ב-12 בנובמבר 2021, נמסר על פיתוחו של עיבוד טלוויזיוני על בסיס סדרת הספרים "עלילות ספיידרוויק" עבור שירות "דיסני+", שעל פיתוחו וכתיבתו יהיה אמון היוצר ארון אלי קולייט. עוד נמסר כי הסדרה תופק בקופרודוקציה בין חטיבת הטלוויזיה של "סרטי פרמאונט" לבין חטיבת הטלוויזיה של "אולפני המאה ה-20". תהליך הפקתה של הסדרה החל בפברואר 2022. במאי 2022, נמסר כי הבמאית קאט קוירו הצטרפה להפקת הסדרה כמפיקה בפועל וכבמאית שני הפרקים הראשונים.
הפקה > ליהוק

בשלהי אוגוסט 2022, נמסר על ליהוקו של כריסטיאן סלייטר לצוות השחקנים הראשי, בדמותו של מולגראת', האנטגוניסט הראשי. על פי הדיווחים, נמסר כי דמותו של מולגראת' עתידה להופיע רק במהלך העונה הראשונה. עוד נמסר על ליהוקם של ליון דניאלס ונואה קוטרל לדמויותיהם של התאומים ג'ארד וסיימון; ועל ליהוקה של ג'וי ברייאנט לדמותה של הלן, אם משפחת גרייס.
הפקה > צילומים

צילומי העונה הראשונה החלו ב-12 בספטמבר 2022, בוונקובר ובפארק אגם הצבי שבקנדה.
פרסים ומועמדויות

| פרס | שנה | קטגוריה | תוצאה | מקור |
| --- | --- | --- | --- | --- |
| פרס סאטורן | 2025 | סדרת הפנטזיה הטובה ביותר | מועמדות |  |
הערות שוליים

↑  Tinubu, Aramide, Roku’s ‘The Spiderwick Chronicles’ Lacks the Excitement and Adventure of the Novels: TV Review, וארייטי, ‏19 באפריל 2024
↑  Andreeva, Nellie, ‘The Spiderwick Chronicles’ TV Series Lands At Roku After Disney+ Exit, DEADLINE, ‏10 באוקטובר 2023
↑  Thompson, Jaden, ‘The Spiderwick Chronicles’: Roku Debuts Trailer for Fantasy Series With Christian Slater After Disney+ Scrapped It, וארייטי, ‏21 בפברואר 2024
1 2 3  Andreeva, Nellie, ‘The Spiderwick Chronicles’: Lyon Daniels & Noah Cottrell To Star As Jared & Simon In Disney+ Series, DEADLINE, ‏24 באוגוסט 2022
1 2  Otterson, Joe, ‘Spiderwick Chronicles’ Disney+ Series Casts Joy Bryant (EXCLUSIVE), וארייטי, ‏30 באוגוסט 2022
1 2  Andreeva, Nellie, Christian Slater To Star As Mulgarath In ‘The Spiderwick Chronicles’ Disney+ Series, DEADLINE, ‏24 באוגוסט 2022
↑  Otterson, Joe, ‘Spiderwick Chronicles’ Disney+ Series Rounds Out Main Cast With Mychala Lee (EXCLUSIVE), וארייטי, ‏14 בספטמבר 2022
↑  Otterson, Joe, ‘Shazam’ Star Jack Dylan Grazer Joins ‘Spiderwick Chronicles’ Series at Disney+ (EXCLUSIVE), וארייטי, ‏15 בדצמבר 2022
1 2  דניס פטסקי, ‘The Spiderwick Chronicles’: Momona Tamada & Alyvia Alyn Lind Join Disney+ Series As Recurring, DEADLINE, ‏9 בנובמבר 2022
↑  Shafer, Ellie (November 12, 2021). "'The Spiderwick Chronicles' Series Adaptation Coming to Disney Plus". Variety. Archived from the original on November 12, 2021. Retrieved September 9, 2022.
↑  @disneyplus (February 7, 2022). "The world of fantasy isn't so far away. ✨ #TheSpiderwickChronicles is heading into production with writer and showrunner Aron Eli Coleiter! #DisneyPlus" (Tweet). Retrieved September 9, 2022 – via Twitter.
↑  Adreeva, Nellie (May 11, 2022). "'The Spiderwick Chronicles': Kat Coiro To Direct First Two Episodes Of Disney+ Series". Variety. Archived from the original on May 12, 2022. Retrieved September 9, 2022.
↑  Skyler Shuler, Disney+ ‘The Spiderwick Chronicles’ to Begin Filming in September, The DisInsider, ‏2022 ,June 13
↑  Skyler Shuler, 'The Spiderwick Chronicles' Set Photos Reveal Scary Arthur Spiderwick House, The DisInsider, ‏October 14, 2022
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
גונג.אייאו

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 מייסדים:  עמית בן דב, אילון רשף
 תקופת הפעילות:  אוגוסט 2015 – הווה (כ־9 שנים) 
 מיקום המטה:  רמת גן
 ענפי תעשייה:  תוכנה כשירות לניהול מכירות
 מנכ"ל:  עמית בן דב
 אנשי מפתח:  אילון רשף (מנהל מוצר ראשי)
 עובדים:  כ-1,200 (יולי 2024)
  
 gong.io
 
גונג.אייאו בע"מ (באנגלית: Gong.io), המוכרת במותג גונג, היא חברת תוכנה ישראלית, המספקת תוכנה כשירות מבוססת בינה מלאכותית לניתוח פעילותם של אנשי מכירות.
החברה הוקמה באוגוסט 2015 על ידי עמית בן דב, המשמש כמנכ"ל החברה, ואילון רשף, המשמש כמנהל מוצר ראשי. לחברה משרדים ברמת גן ובפאלו אלטו שבקליפורניה והיא מעסיקה (ביולי 2024) כ־1,200 עובדים, שכ־350 מהם מועסקים בישראל.
השירות שמספקת החברה מנתח שיחות (בדואר אלקטרוני, בטלפון ועוד) של אנשי מכירות עם לקוחות, ובאמצעות זיהוי דפוסי השיחה מספק משוב המאפשר לזהות חוזקות ותחומים לשיפור. השירות מקצר את הזמן הנדרש משיחת מכירות ראשונה ועד לסגירת עסקה, ומקצר את זמן ההכשרה של איש מכירות חדש.
בדצמבר 2018 זכתה החברה במקום הראשון בתחרות הסטארט-אפ המבטיח מעולמות הביג דאטה והבינה המלאכותית של העיתון "כלכליסט" וחברת מיקרוסופט.
החברה ערכה סבבים אחדים של גיוס הון. בדצמבר 2019 גייסה 65 מיליון דולר לפי שווי של 750 מיליון דולר. באוגוסט 2020 גייסה 200 מיליון דולר לפי שווי של 2.2 מיליארד דולר. ביוני 2021 גייסה 250 מיליון דולר, לפי שווי חברה של 7.25 מיליארד דולר, שהפך אותה לחד-קרן הישראלי בעל השווי הגבוה ביותר באותה עת.
בינואר 2025 הגיעה החברה להכנסה חוזרת שנתית של 300 מיליון דולר.
הערות שוליים

1 2  דורון אביגד, ‏בכיתה ח' הוא התאהב במחשבים, היום הוא מנהל חברה עם 1,200 עובדים, באתר גלובס, 1 באוגוסט 2024
↑  ליאור גוטמן, הזוכה בתחרות הסטארט-אפ המבטיח של הביג דאטה: Gong.io, באתר כלכליסט, 11 בדצמבר 2018
↑  אושרי אלקסלסי, ‏שווה כבר 750 מיליון דולר: Gong הישראלית גייסה 65 מיליון דולר, באתר Geektime‏, 3 בדצמבר 2019
↑  הגר רבט, גונג הישראלית מגייסת 200 מיליון דולר לפי שווי של 2.2 מיליארד דולר, באתר כלכליסט, 12 באוגוסט 2020
↑  מאיר אורבך, גונג הישראלית גייסה לפי שווי של 7.2 מיליארד דולר; "יכולים להגיע גם ל-100 מיליארד", באתר כלכליסט, 3 ביוני 2021
↑  סופי שולמן, בזכות ה-AI: היוניקורן גונג הגיע לקצב הכנסות שנתי של 300 מיליון דולר, באתר כלכליסט, 5 במרץ 2025
קיילי ספייני

| --- | --- |
ספייני, 2023
ספייני, 2023
 לידה:  24 ביולי 1998 (בת 26) נוקסוויל, טנסי, ארצות הברית
 מדינה:  ארצות הברית ארצות הברית
 תקופת הפעילות:  מ-2014
 עיסוק:  שחקנית
 פרסים והוקרה:  גביע וולפי לשחקנית הטובה ביותר (2023) 
 https://www.caileespaeny.com/
 פרופיל ב-IMDb
 
קֵיְילִי סְפֵּיְיני (באנגלית: Cailee Spaeny; נולדה ב-24 ביולי 1998) היא שחקנית אמריקאית. מוכרת בכיכובה בסרטים "סגן הנשיא" ו"המין החזק". כיכבה בתפקידי משנה במיני-סדרה "הסודות של איסטאון" ובסרט "הכישוף: הדור הבא".
בשנת 2023 גילמה את פריסילה פרסלי בסרט הביוגרפי "פריסילה", ועל כך זכתה בגביע וולפי לשחקנית הטובה ביותר, והייתה מועמדת לפרס גלובוס הזהב. בשנת 2024 כיכבה בסרט "הקרב על אמריקה" ובסרט "הנוסע השמיני: רומולוס".
ביוגרפיה

ספייני נולדה בנוקסוויל, טנסי, וגדלה בספרינגפילד, מיזורי. יש לה שמונה אחים. כשהתבגרה בילתה בקבוצת תיאטרון קטנה של ספרינגפילד, והשתתפה בהצגות רבות. ב-2014 גילמה את התפקיד הראשי של דורותי בהפקה מקומית של ההצגה "הקוסם מארץ עוץ".
קריירה

בשנת 2016 הופיעה ספייני בסרט הקצר "Counting to 1000".
בשנת 2018 כיכבה בסרט "פסיפיק רים: המרד" יחד עם ג'ון בויגה וסקוט איסטווד. ולאחר מכן באותה שנה, כיכבה בסרטים הביוגרפיים "המין החזק" ו"סגן הנשיא".
בשנת 2020 כיכבה במיני-סדרה "Devs" ברשת "הולו" ובסרט האימה "הכישוף: הדור הבא".
בשנת 2021 שיחקה בתפקיד משנה לצד קייט וינסלט במיני-סדרה "הסודות של איסטאון" ברשת "HBO".
בשנת 2022 גילמה את אנה רוזוולט הלסטד (אנ') בסדרה "הגברת הראשונה" ברשת "שואוטיים".
בשנת 2023 גילמה את השחקנית פריסילה פרסלי בסרט הביוגרפי "פריסילה" לצד ג'ייקוב אלורדי שגילם את אלביס פרסלי. מבקר הקולנוע הראשי של מגזין "וראייטי", אוון גלייברמן, ציין: "ספייני הופכת את פריסילה לדמות של כוח, אך כוח הביצוע שלה הוא איך שהיא ממחישה את המלנכוליה של פריסילה באיטיות. בפסטיבל הסרטים הבין-לאומי ה-80 של ונציה זכתה על תפקידה בסרט "פריסילה" בגביע וולפי לשחקנית הטובה ביותר. ספייני אף קיבלת מועמדות לפרס גלובוס הזהב לשחקנית הטובה ביותר - סרט דרמה.
בספטמבר 2023, ספייני הפכה לדוגמנית הבית של חברת האופנה האיטלקית "בולגארי".
בשנת 2024 כיכבה בסרט המלחמה האפי של אלכס גרלנד, "הקרב על אמריקה" בתור ג'סי, צלמת ועיתונאית צעירה, ובנוסף, כיכבה בסרט "הנוסע השמיני: רומולוס". במאי 2024 לוהקה לסרט "רצח כתוב היטב 3", שעתיד לעלות לשידור ב"נטפליקס" במהלך שנת 2025.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | פסיפיק רים: המרד (אנ') | אמארה נמני |  |
| 2018 | זמנים קשוחים באל רויאל (אנ') | רוז סאמרספרינג |  |
| 2018 | המין החזק | ג'יין גינסבורג |  |
| 2018 | סגן הנשיא | לין צ'ייני בצעירותה |  |
| 2020 | הכישוף: הדור הבא | לילי שכנר |  |
| 2021 | מסיבת סוף העולם (אנ') | ליזה הצעירה |  |
| 2023 | פריסילה | פריסילה פרסלי |  |
| 2024 | הקרב על אמריקה | ג'סי קאלן |  |
| 2024 | הנוסע השמיני: רומולוס | ריין קאראדין |  |
| 2025 | רצח כתוב היטב 3 |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2020 | Devs | לינדון | תפקיד ראשי; 8 פרקים |
| 2021 | הסודות של איסטאון | ארין מקמנמין | 5 פרקים |
| 2022 | הגברת הראשונה | אנה רוזוולט הלסטד (אנ') | 7 פרקים |
| 2025 | עצבים |  | תפקיד מרכזי בעונה השנייה |
פילמוגרפיה > וידאו קליפ

| שנה | להקה | שיר | הערות |
| --- | --- | --- | --- |
| 2019 | The All-American Rejects | "Send Her to Heaven" |  |
פרסים ומועמדויות

| פרס | שנה | קטגוריה | סרט | תוצאה | הערות |
| --- | --- | --- | --- | --- | --- |
| פרס גלובוס הזהב | 2024 | פרס גלובוס הזהב לשחקנית הטובה ביותר - סרט דרמה | פריסילה | מועמדות |  |
| פרס סאטורן | 2025 | שחקנית המשנה הטובה ביותר בסרט | הנוסע השמיני: רומולוס | מועמדות |  |
| פרס גות'הם | 2023 | פרס גות'הם לשחקנית הטובה ביותר בסרט עצמאי | פריסילה | מועמדות |  |
| חוג מבקרי הסרטים של לונדון | 2024 | השחקן הפורץ-דרך של השנה | פריסילה | מועמדות |  |
| פרס סטלייט | 2024 | פרס סטלייט לשחקנית הטובה ביותר | פריסילה | מועמדות |  |
| פסטיבל הסרטים של ונציה | 2023 | גביע וולפי לשחקנית הטובה ביותר | פריסילה | זכייה |  |
שמשון מלצר

| --- | --- |

 לידה:  19 בפברואר 1909 טלוסט, גליציה
 פטירה:  27 באוגוסט 2000 (בגיל 91)
 מדינה:  ישראל 
 שפות היצירה:  עברית 
 צאצאים:  יהודה מלצר, מולי מלצר, אביב מלצר 
 פרסים והוקרה:  פרס איציק מאנגר ליצירה ספרותית ביידיש (1979)  פרס טשרניחובסקי 
 חתימה:  חתימתו של שמשון מלצר
 
שמשון מֶלְצֶר (כ"ח בשבט תרס"ט, 19 בפברואר 1909 – 27 באוגוסט 2000, כ"ו באב תש"ס) היה משורר ומתרגם עברי. הוא אביה של מלכה בק רעיתו של סופר הילדים יורם בק
ביוגרפיה

מלצר נולד בשנת 1909 בעיירה טלוסט שבגליציה, אז אוטונומיה בשליטת האימפריה האוסטרו-הונגרית (וכעבור מספר שנים בתחומי אוקראינה הסובייטית). הוא קיבל חינוך יהודי מסורתי, ולמד בסמינר למורים בלבוב. בשנת 1933 עלה לארץ ישראל.
בשנותיו הראשונות בארץ התגורר בקריית מאיר שבתל אביב. עבד בין היתר כסגנו של ברל כצנלסון, עורך "דבר".
בתחילת דרכו בספרות כתב שירים יידיש שנדפסו בכתבי עת שונים ברחבי גליציה. יצירותיו החשובות ביותר הן פואמות ובלדות שנושאיהן עממיים וחסידיים. אחד משיריו המפורסמים הוא "אשירה לרש"י", ובו הוא מקונן על הדור הצעיר ששוב אינו לומד את פירושו של גדול פרשני המקרא. מלצר פרסם מספר גדול של קינות ובלדות שעניינן העולם היהודי שנהרס בשואה. הוא ערך עשרות ספרים, ובהם כל כתבי בנימין זאב הרצל. בין השנים 1949–1954 היה העורך הראשי של השבועון לילדים "דבר לילדים". במשך למעלה משלושים שנה היה חבר האקדמיה ללשון העברית.
בשנת 1949 זכה בפרס טשרניחובסקי מטעם עיריית תל אביב לתרגומי מופת, על תרגום יצירתו של י"ל פרץ מיידיש.
בשנת 1951 זכה בפס צבי קֶסֶל לספרות עברית (מקסיקו, על ספרו "שירות עם בלדות" (תל אביב תשי"א).
בשנת 1979 זכה בפרס מאנגר על מפעל תרגומיו מיידיש.
מלצר היה נשוי למרים. בשנת 2000 נפטר בישראל בגיל 91, ונקבר בבית העלמין קריית שאול.
ביוגרפיה > ילדיו

ד"ר אביב מלצר, חוקר ספרות עברית ומתרגם.
ד"ר יהודה מלצר, פילוסוף, מתרגם ומקים הוצאת הספרים "ספרי עליית הגג".
שמואל (מולי) מלצר, ממקימי הוצאת הספרים "מפה", מתרגם (בין היתר תרגם את מחזותיו הראשיים של סמואל בקט) ועורך.
מלכה בק, עורכת לשון, נשואה למשורר יורם בק.
ספריו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אלף: פרקי זכרונות מן הזמן הראשון בחדר, העיטורים מאת דוד דוידוביץ, ספריה "שחרות", עם עובד,תל אביב, תש"ה 1945
אלף: הזמן הראשון בחדר; ציורים: נפתלי בזם, תל אביב: ספרית פועלים ויחדיו, (תשל"ז 1976. (שירים)
ספר השירות והבלדות, 3 כרכים, תל אביב, ספרית פועלים ויחדיו, תשל"ז 1976. (התוכן: כרך א: "אור זרוע"; כרך ב: "בצל שיח שושן"; כרך ג: "ילדות מבעד לדמע")
אור זרוע, ספריי עלית הגג, ידיעות אחרונות, ספרי חמד, 1909.
דברים על אפנם: רשימות, מכתבים פרטיים, בקורות, תל אביב: ספרית פועלים ויחדיו, תשל"ז 1976.
מאיר הכליזמר נעשה קומיסר, הוצאת גזית, 1940.
ספריו > תרגומיו

על נהרות: עשרה מחזורי שירה מיידיש; ערך ותרגם שמשון מלצר; הקדים מבוא דב סדן והוסיף רשימות ביוגרפיות משה שטארקמן, תל אביב: ספרית פועלים ויחדיו, תשל"ז. (התוכן: כרך א: "אהבה ויגון, הלך נפש, מראה עיניים, בית אבא ואמא, דמות ודיוקן"; כרך ב: "בין גולה לגולה, שואה וחרבן, נחמו עמי ..., משל ואגדה, זמר עם")
שלמה ביקל, עיר ויהודיה, תרגם מיידיש שמעון מלצר, (מבוא : דב סדן), מוסד ביאליק, ירושלים, תשכ"ז, 1966.
יוליוש סלובצקי, אנהלי, תרגום מפולנית : שמשון מלצר, רשומים : א' בוג, כתב : יצק ברן, עם שירת אנהלי ותרגומה פרופ' דב סדן, הוצאת עקד, תל אביב, 1978.
יוסף רולניק, געקליבענע לידער (שירים נבחרים), מיידיש - שמשון מלצר, הוצאת קרני, תל אביב, 1980
לקריאה נוספת

שלמה יניב, הבלדה העברית בת זמננו - מסורת וחידוש, הוצאת הספרים של אוניברסיטת חיפה וזמורה ביתן, 1999, הפרק "הבלדה החסידית-עממית של שמשון מלצר", עמ' 23–49.
הערות שוליים

↑  Three Jewish Authors Win 1951 Literary Prizes in Mexico, JTA, December 12, 1951.
| --- | --- |
בקרת זהויות :  NLI: 987007313000605171  PLWABN: 9810645176705606  BnF: cb15025891t (data)  GND: 103727019  ISNI: 0000 0001 1487 4700  LCCN: n83126481  NKC: zmp2013775439  NLA: 36112577  NTA: 120121409  SUDOC: 14251781X  Trove: 1214321  VIAF: 7666709   WorldCat (עם VIAF): 7666709 
לוחית זיכרון על ביתו של שמשון מלצר ברח' מאנה 19 בתל אביב
קברו של מלצר בבית העלמין קריית שאול
דייוויס קליבלנד

| --- | --- |
אין תמונה חופשית
 לידה:  5 בפברואר 2002 (בן 23) יוסטון, טקססארצות הברית
 שם לידה:  Davis Richard Cleveland 
 סוגה מועדפת:  רית'ם אנד בלוז 
 מדינה:  ארצות הברית 
 תקופת הפעילות:  2007–2022 (כ־15 שנים)
 פרופיל ב-IMDb
 
דייוויס קליבלנד (באנגלית: Davis Cleveland; נולד ב-5 בפברואר 2002) הוא שחקן עבר, המוכר במיוחד על תפקידו בסדרה של ערוץ דיסני, "שייק".
קריירה

קליבלנד התחיל בפרסומות למקדונלד'ס, ומשם המשיך בתפקידו הראשון ב"האנה מונטנה לנצח" כילד במזח. לאחר מכן הצטרף לסדרה שני מלכים שם שיחק ילד בשם צ'ונסי. והמשיך לסדרה שייק בה הוא מגלם בתפקיד הראשי את פלין ג'ונס. קליבלנד השתתף גם בגוד לאק צ'ארלי בתפקידו מהסדרה שייק.
פילמוגרפיה

| שנה | סדרה/סרט | תפקיד | הערות |
| --- | --- | --- | --- |
| 2008 | איך פגשתי את אמא | אנדי | פרק "הקרב" |
| 2008 | מחשבות פליליות | ריקי | CBS |
| 2009 | הלוחשת לרוחות | טיילר הרמון | תפקיד אורח |
| 2009 | עקרות בית נואשות | ג'פרי | ABC |
| 2010-2013 | שייק | פלין ג'ונס   | תפקיד ראשי |
| 2010-2011 | זיק ולות'ר | רוי וואפלס | שלושה פרקים |
| 2010 | האנה מונטנה | ילד | שני פרקים |
| 2010 | שני מלכים | צ'ונסי | תפקיד אורח |
| 2011 | גוד לאק צ'ארלי | ילד בחופשת סקי | תפקיד ראשי |
| 2011 | גוד לאק צ'ארלי | פלין ג'ונס | צ'ארלי מנענעת את הגוף |
| 2013 | Alone for Christmas | דילון מתאוס רוחאס | סרט |
| 2014 | Rizzoli & Isles | זאק | תפקיד אורח |
| 2016 | רופוס | מני | תפקיד ראשי |
| 2016 | Legendary Dudas | איקוזיו | תפקיד אורח |
גיבור לאומי

פסל רובין הוד, גיבור לאומי ידוע, בנוטינגהאם, אנגליה
פסל ז'אן דארק, הגיבורה הלאומית של צרפת, בקתדרלת נוטרדאם בפריז
פסלו של הגיבור האגדתי, וילהלם טל, בעירו אלטדולף, שווייץ
פסלו של הגיבור הלאומי סימון בוליבר בכיכר החירות בליסבון, פורטוגל
גיבור לאומי הוא גיבור תרבות ששמו, אישיותו ותיעוד מעשיו טבועים בתודעת הלאום ומשמשים מושא לגאווה. על פי רוב, תולדות חייהם של גיבורים לאומיים אינם מבוססים על תיעוד היסטורי מהימן כמו מסמכים, ותכונות הגיבור ומעשיו לא פעם מופרזים, מוגזמים ומקבלים נופך אגדי-מיתולוגי. ישנם גם גיבורים לאומיים המתועדים היטב, וכאלה שהם בדויים.
נוכחות הגיבור הלאומי בתודעת הלאום מתבטאת באזכורה של הדמות בשירי עם, בסיפורי עם ובמרכיבי פולקלור אחרים. גיבורים לאומיים משמשים גם כנושא ביצירות ספרותיות ובסרטי קולנוע. הגיבור הלאומי אהוד על ידי אנשים, או על ידי עם מסוים, ומשקף על פי רוב אידיאלים וערכים בתרבותם.
חייו של הגיבור הלאומי מתחילים כחיים רגילים כשל כל אדם, ומשתנים באופן יוצא דופן בעקבות אירועי חיים משמעותיים, לעיתים קרובות כתגובה לחוסר צדק חברתי ולעיתים כתגובה לאסונות טבע. מקרים נפוצים הם מקרים שבהם הגיבור הלאומי מוצג כמגנם של האנשים הפשוטים וכמסייע להמוני העם נגד דיכוי ועריצות או שחיתות של המבנה הממסדי, כגון מאבק במלך רע. במקרים אלו הוא לרוב, אך לא בהכרח, חי מחוץ לחוק בדרך כלשהי.
גיבורים לאומיים מפורסמים > ישראל ישראל

שמשון הגיבור
דוד המלך
יהודה המכבי
בר כוכבא
יוסף טרומפלדור
חנה סנש
שרה אהרנסון
גיבורים לאומיים מפורסמים > אוזבקיסטן אוזבקיסטן

טימור לנג
גיבורים לאומיים מפורסמים > אוקראינה אוקראינה

בוגדן חמיילניצקי
סטפן בנדרה
גיבורים לאומיים מפורסמים > אורוגוואי אורוגוואי

חוסה חרוואסיו ארטיגס
גיבורים לאומיים מפורסמים > אזרבייג'ן אזרבייג'ן

אלברט אגרונוב
גיבורים לאומיים מפורסמים > איטליה איטליה

ג'וזפה גריבלדי
גיבורים לאומיים מפורסמים > אירלנד אירלנד

מייקל קולינס
גיבורים לאומיים מפורסמים > אלבניה אלבניה

סקנדרבג (ג'יֵרְג' קַסְטְרִיוֹטִי)
גיבורים לאומיים מפורסמים > אנגליה אנגליה

רובין הוד
גיבורים לאומיים מפורסמים > ארגנטינה ארגנטינה

חוסה דה סן מרטין
גיבורים לאומיים מפורסמים > ארצות הברית ארצות הברית

ג'ורג' וושינגטון
ג'רונימו
בילי הנער
ג'ון גלן
אברהם לינקולן
מרטין לותר קינג
נתן הייל
ניל ארמסטרונג
גיבורים לאומיים מפורסמים > ארמניה ארמניה

ורטן ממיקוניאן
גיבורים לאומיים מפורסמים > בולגריה בולגריה

וסיל לבסקי
אמיל שקרג'יסקי
גיבורים לאומיים מפורסמים > בוליביה בוליביה

סימון בוליבר
גיבורים לאומיים מפורסמים > גרמניה גרמניה

מקסימיליאן פון שפה
מנפרד פון ריכטהופן
קלאוס שנק פון שטאופנברג
גיבורים לאומיים מפורסמים > דנמרק דנמרק

רגנאר לודברוק
הולגר הדני
גיבורים לאומיים מפורסמים > הודו הודו

שיוואג'י
מהאטמה גנדי
גיבורים לאומיים מפורסמים > הונגריה הונגריה

פרנץ ראקוצי
שנדור פטפי
גיבורים לאומיים מפורסמים > טורקיה טורקיה

מוסטפא כמאל אטאטורק
גיבורים לאומיים מפורסמים > יוגוסלביה יוגוסלביה

אסתר עובדיה
יוסיף ברוז טיטו
נסים אלבחרי
גיבורים לאומיים מפורסמים > יוון יוון

אלכסנדר הגדול
ספירידון לואיס
ריגאס פראיוס
גיבורים לאומיים מפורסמים > יפן יפן

מיאמוטו מוסאשי
היהאצ'ירו טוגו
גיבורים לאומיים מפורסמים > ליטא ליטא

ויטאוטאס הגדול
גיבורים לאומיים מפורסמים > מונגוליה מונגוליה

ג'ינגיס ח'אן
דמדין סוחבאטאר
גיבורים לאומיים מפורסמים > הרפובליקה העממית של סין סין

שנונג
יו' הגדול
גוואן יו'
גיבורים לאומיים מפורסמים > ספרד ספרד

אל סיד
אמארו פרגו
גיבורים לאומיים מפורסמים > סקוטלנד סקוטלנד

ויליאם וולאס
רוברט רוי מקגרגור
גיבורים לאומיים מפורסמים > אלבניהסרביה

מילוש אוביליץ'
גיבורים לאומיים מפורסמים > פולין פולין

יאן הנריק דומברובסקי
גיבורים לאומיים מפורסמים > צ'כוסלובקיה צ'כוסלובקיה

אנטונין סוחור
גיבורים לאומיים מפורסמים > צ'ילה צ'ילה

ברנרדו או'היגינס
גיבורים לאומיים מפורסמים > צרפת צרפת

ז'אן ד'ארק
שארל דה גול
גיבורים לאומיים מפורסמים > קובה קובה

חוסה מארטי
גיבורים לאומיים מפורסמים > קנדה קנדה

טרי פוקס
גיבורים לאומיים מפורסמים > רוסיה רוסיה

קוזמה מינין
ירמק
אלכסנדר סובורוב
גיבורים לאומיים מפורסמים > שווייץ שווייץ

וילהלם טל
גיבורים לאומיים מפורסמים > תאילנד תאילנד

טקסין
נאריסואן
ראמה התשיעי
לקריאה נוספת

משה נחמני, הגיבור הלאומי - פרקים בחייו של יוסף טרומפלדור, הוצאת משה נחמני, 2020
מבצעי הציפורים

| --- | --- |

לוחמי סיירת מטכ"ל ומאחוריהם מסוק סיקורסקי S-58
 תאריך:  10 באוגוסט 1963 – 21 בפברואר 1967
 מקום:  מצרים מצרים
 סוג:  פשיטה
 תוקף:  ישראל ישראל  חיל האוויר הישראלי   סיירת מטכ"ל
 תוצאות:  צה"ל מצליח לאסוף מודיעין בחשאי  איסוף מודיעין חיוני שתרם להצלחה במלחמת ששת הימים
  (למפת מצרים מוגדלת) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםמצרים(למפת מצרים רגילה) קהיר אלכסנדריה אל-עריש אסואן אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםמצרים
מבצעי הציפורים הם סדרה של פשיטות משולבות שביצעו חיל האוויר הישראלי וסיירת מטכ"ל בעומק מצרים לאיסוף מודיעין.
רקע

ב-18 בפברואר 1960 הפתיעה מצרים את ישראל כאשר העבירה לסיני דיוויזיית שריון ושלוש חטיבות חי"ר. רק כעבור ארבעה ימים למדה ישראל על הפעולה המצרית משירותי מודיעין זרים. באותה עת כבר הגיע הכוח הקדמי של אוגדת השריון המצרית לאזור ג'בל ליבני. בתגובה, העלתה ישראל כוננות ותגברה כוחותיה בגבול מצרים.
האירוע עורר בישראל ויכוחים וביקורת חריפה ביחס ליעילותה ולתפקודה של ההתרעה המודיעינית. היה ברור כי היה על המודיעין לדעת על המהלך המצרי זמן רב בטרם נרשמה תזוזת כוחות בצד המצרי. הנושא הסתיים ברפורמה משמעותית בנוהלי ההתרעה שהיו נהוגים במודיעין (בין היתר, החלו להפעיל את סיירת מטכ"ל לצורך זה).
ראש אמ"ן מאיר עמית הצליח לשכנע את ראש הממשלה ושר הביטחון לוי אשכול בחשיבות המבצעים ולהקצות לפרויקט תקציב יוצא דופן אז של שני מיליון דולרים. היחידה הטכנולוגית של אמ"ן נזקקה לסכום זה על מנת לפתח את המערכות בהן נעשה שימוש במבצעים חלוץ, שרקרק ודומיהם.
רוב מבצעי הציפורים תוכננו על ידי אברהם ארנן (מייסדה של סיירת מטכ"ל ומפקדה הראשון) אשר קיבל על כך את פרס ביטחון ישראל. תכנון המבצעים החל ב-1960, צוות המשימה בפיקודו של שמיל בן צבי כלל את יחיאל אמסלם וחיים שילוח. שלבי התכנון התמקדו בזיהוי תוואי קווי התקשורת העיליים והתת קרקעיים במצרים, ולימוד טכניקות ההתחברות לקווי תקשורת בהדרכת טכנאי התקשורת של דואר ישראל.